**Изх. номер 38-02-3/06.02.2017 г.**

**Р А З Я С Н Е Н И Е**

На основание чл. 33, ал. 2 от ЗОП и във връзка с постъпило писмено искане за разяснение с вх. № 38-02-2/02.02.2017 г. във връзка с обществена поръчка с предмет: „Логистично и техническо обезпечаване на обучения/работни срещи провеждани от Националния институт на правосъдието по проект *„Качествено професионално обучение за повишаване ефективността на правосъдието”,* процедура BG05SFOP001-3.002 - "Повишаване на компетентността на магистратите и съдебните служители чрез ефективно обучение в Националния институт на правосъдието", съгласно Договор № BG05SFOP001-3.002-0001-C01/11.11.2016 г. за предоставяне на безвъзмездна финансова помощ по Оперативна програма „Добро управление”, сключен между Управляващия орган по ОПДУ и Бенефициента - Националния институт на правосъдието.”, открита с Решение № 34-12-1/09.01.2017 г. са поставени следните въпроси:

**Въпрос № 1:** „В техническата спецификация по дейност 1 и дейност 2 пише: „Възложителят отправя уведомление по имейл до Изпълнителя за предлагане на хотели за провеждане на семинарите в срок от 30 (тридесет) календарни дни преди датата на събитието. В срок до 7 (седем) календарни дни от получаване на уведомлението Изпълнителя предлага хотели, категоризирани с 4 звезди, както следва:

- когато събитието ще се провежда в областните центрове на апелативните райони – гр. София, гр. Пловдив, гр. Варна, гр. Бургас и гр. Велико Търново – 3 броя;

- за останалите населени места и курортни селища – 2 броя.

Възложителят ще предостави на Изпълнителя заявка за всяко конкретно обучение, както и мястото на неговото провеждане 20 (двадесет) календарни дни преди датата на събитието. Изборът на хотел ще бъде направен от Възложителя.”

Въпрос № 1: Кои са останалите населени места и курортни селища, които Възложителят визира, защото те участват в методиката на оценка?”

В методиката на оценка на офертите, оценка на техническите предложения на участниците се поставя по следния подпоказател:

|  |  |
| --- | --- |
| **П1.3. Брой предложения за избор на хотели за организиране на конкретното събитие категория 4 звезди** | **максимален брой точки 15** |
|  |
| 5 и повече броя за гр. София, гр. Пловдив, гр. Варна, гр. Бургас и гр. Велико Търново и 4 и повече броя за останалите населени места и курортни селища | 15 т. |
| 4 броя за гр. София, гр. Пловдив, гр. Варна, гр. Бургас и гр. Велико Търново и 3 броя за останалите населени места и курортни селища | 10 т. |
| 5 и повече броя за гр. София, гр. Пловдив, гр. Варна, гр. Бургас и гр. Велико Търново  | 6 т. |
| 4 и повече броя за останалите населени места и курортни селища (извън гр. София, гр. Пловдив, гр. Варна, гр. Бургас и гр. Велико Търново) | 6 т. |
| 4 броя за гр. София, гр. Пловдив, гр. Варна, гр. Бургас и гр. Велико Търново | 3 т. |
| 3 броя за останалите населени места и курортни селища (извън гр. София, гр. Пловдив, гр. Варна, гр. Бургас и гр. Велико Търново) | 3 т. |

**Отговор на въпрос № 1:** Под „останалите населени места и курортни селища” Възложителят разбира всички други населени места и курортни селища, извън посочените областни центрове на апелативни райони.

**Въпрос № 2: „**Какво разбира Възложителят под „5 и повече броя за гр. София, гр. Пловдив, гр. Варна, гр. Бургас и гр. Велико Търново и 4 и повече броя за останалите населени места и курортни селища? Колко в повече хотели има в предвид Възложителят?”

**Отговор на въпрос № 2:** Под „5 и повече броя за гр. София, гр. Пловдив, гр. Варна, гр. Бургас и гр. Велико Търново”, респ. „4 и повече броя за останалите населени места и курортни селища”, Възложителят разбира 5 и повече от 5 броя хотели, т.е. минималното изискване за покриване на този показател е възможността Изпълнителят да предложи на Възложителя 5 броя хотели, категория 4 звезди за гр. София, гр. Пловдив, гр. Варна, гр. Бургас и гр. Велико Търново, респ. 4 и повече за останалите населени места и курортни селища.

**Въпрос № 3:** „За всеки град по отделно ли да бъдат по 5 и повече броя? Респективно 4 и повече броя общо за останалите населени места и курортни селища”?”

**Отговор на въпрос № 3:** Да, за всеки град по отделно да бъдат по 5 и повече броя, респективно 4 и повече броя за останалите населени места и курортни селища, в случай че участникът е посочил тази бройка. Възложителят допуска настаняването на участниците в едно обучение да бъде извършено в повече от един хотел.

**Въпрос № 4: „**В случай, че в дадения град няма хотел, категория 4 звезди, който да отговаря на изискванията, участникът може ли да предложи хотели категория 3 звезди, които отговарят на изискванията и какъв максимален брой точки ще получи в този случай участника?”

**Отговор на въпрос № 4:** Участникът следва стриктно да се придържа към методиката за оценка. Участниците в процедурата трябва да предложат съответните хотели, с минимална категория 4 звезди.

Във връзка с постъпило писмено искане за разяснение с вх. № 38-02-1/02.02.2017 г. във връзка с обществена поръчка с предмет: „Логистично и техническо обезпечаване на обучения/работни срещи провеждани от Националния институт на правосъдието по проект *„Качествено професионално обучение за повишаване ефективността на правосъдието”,* процедура BG05SFOP001-3.002 - "Повишаване на компетентността на магистратите и съдебните служители чрез ефективно обучение в Националния институт на правосъдието", съгласно Договор № BG05SFOP001-3.002-0001-C01/11.11.2016 г. за предоставяне на безвъзмездна финансова помощ по Оперативна програма „Добро управление”, сключен между Управляващия орган по ОПДУ и Бенефициента - Националния институт на правосъдието.”, открита с Решение № 34-12-1/09.01.2017 г. е поставен следният въпрос:

**Въпрос № 1:** „В методиката за оценка на офертите Възложителят определя максимален брой точки (15 т.) за предложени 5 и повече броя хотели за гр. София, гр. Пловдив, гр. Варна, гр. Бургас и гр. Велико Търново. Тъй като не във всички от изброените градове има по 5 4-звездни хотели с необходимия капацитет за настаняване, би следвало по този показател да не е възможно присъждането на максимален брой точки. Моля да потвърдите дали разсъжденията ни са правилни.”

**Отговор на въпрос № 1:** В случай, че участникът не може да предложи 5 броя хотели с категория 4 звезди, за изброените градове, същият следва да посочи в предложението си за изпълнение на поръчката броя на хотелите, които може да предложи. Участниците следва да имат предвид, че на етап изпълнение на договора, се задължават да предлагат за всяко заявено от Възложителя конкретно обучение посоченият от тях брой хотели в предложението за изпълнение на поръчката. Възложителят допуска настаняването на участниците в едно обучение да бъде извършено в повече от един хотел.

Дата: 06.02.2017 г. ВЪЗЛОЖИТЕЛ: *(не се чете)*